তুষারঝড়ে বিপর্যস্ত শহর! বরফ সরাতে কোদাল হাতে রাস্তায় খোদ মেয়র

ওয়েব ডেস্ক: ভয়াবহ তুষারঝড়ে (Snowstorm) বিপর্যস্ত আমেরিকার (USA) একাধিক প্রদেশ। এই প্রাকৃতিক দুর্যোগে এখনও পর্যন্ত অন্তত ১০ জনের মৃত্যুর খবর মিলেছে। ব্যাপক তুষারপাতের জেরে রাস্তাঘাটে চলাচল কার্যত স্তব্ধ, বাতিল হয়েছে শতাধিক বিমান, বহু এলাকায় বিদ্যুৎ সংযোগও বিচ্ছিন্ন। প্রশাসনের পক্ষ থেকে সাধারণ মানুষকে রাস্তায় না নামার জন্য সতর্ক করা হয়েছে।

এই পরিস্থিতিতে জনহিতৈষী কাজ করে নজর কাড়লেন নিউ ইয়র্ক (New York) শহরের নবনির্বাচিত মেয়র জোহরান মামদানি (Zohran Mamdani)। সম্প্রতি সোশ্যাল মিডিয়ায় ভাইরাল হওয়া একাধিক ভিডিওতে দেখা গিয়েছে, জমে থাকা বরফ পরিষ্কার করতে নিজেই হাতে কোদাল নিয়ে রাস্তায় নেমেছেন তিনি। বরফ সরিয়ে একাধিক গাড়িকে বের করতে দেখা যাচ্ছে মেয়রকে। এরকমই একটি ভিডিও শেয়ার করে মামদানি লেখেন, ‘আমি আগেও বলেছি, কোনও কাজই ছোট নয়, কোনও দায়িত্বই বড় নয়। নিউ ইয়র্কবাসীর পাশে থাকতে পেরে খুশি।”

As I have said, there is no task too big or no job too small. ⁰⁰Happy to lend a hand and help out New Yorkers. Stay safe! https://t.co/U33Gob7bFU

— Mayor Zohran Kwame Mamdani (@NYCMayor) January 25, 2026

আরও পড়ুন: সাধারণতন্ত্র দিবসে ড্রাগনের সুরবদল! ভারতকে কী বার্তা দিল চীন?

সাম্প্রতিক কয়েকবছরের তুলনায় এবছর নিউ ইয়র্কে তুলনামূলক ভারী তুষারপাত হয়েছে বলে জানিয়েছে প্রশাসন। সেই প্রাকৃতিক বিপর্যয়ে নিউ ইয়র্ক সিটিতে মোট সাতজনের মৃতদেহ উদ্ধার হয়েছে বলে জানিয়েছেন মেয়র। মৃতদের মধ্যে কুইন্সের একটি পার্ক বেঞ্চে পাওয়া এক গৃহহীন ব্যক্তিও রয়েছেন। সব মিলিয়ে, চরম আবহাওয়ার মোকাবিলায় নিউ ইয়র্ক সিটি প্রশাসন প্রস্তুত। তার পরেই এই মার্কিন প্রদেশের স্বাভাবিক হতে এখনও বেশ কয়েকদিন সময় লাগবে বলেই মনে করছেন বিশেষজ্ঞরা।